ངེད་སྟོང་སྐོར་དགོན་པ་ལ་མཚོན་ན།སྐུ་གསུང་ཐུགས་རྟེན་གསར་པ་ཡ་མཚན་ཅན་མེད་ཀྱང་།སི་ཁྲིན་ཞིང་ཆེན་ནང་དུ་སྐུ་གསུང་ཐུགས་རྟེན་རྙིང་པའི་སྒོ་ནས་ངེད་སྟོང་སྐོར་དགོན་པ་ཨང་ཀི་དང་པོ་ཡིན་པ་རེད།དགོན་པ་གཞན་དག་གིས་སྐུ་གསུང་ཐུགས་རྟེན་གསར་པ་ཡ་མཚན་པ་མང་པོ་བཞེང་གིན་ཡོད་ཀྱང་།ངེད་ཅག་དགོན་པས་སྐུ་གསུང་ཐུགས་རྟེན་རྙིང་པ་རྣམས་བདག་པོ་ཡག་པོ་བརྒྱབ་ན་འགྲིག་ཡོད་པ་རེད།དེ་ལས་ལྷག་ཅིག་དགོས་རྒྱུ་མ་རེད།ད་དགོས་རྒྱུ་ངོ་མ་ནི།འདི་རྣམས་བདག་པོ་ཡག་པོ་བརྒྱབ་ནས་བཤད་སྒྲུབ་འཆད་ཉན་ཡག་པོ་དགོས་རྒྱུ་རེད།སྐུ་གསུང་ཐུགས་རྟེན་ནི་འདི་རྣམས་ལས་ལྷག་ཅིག་དགོས་རྒྱུ་མ་རེད་ཟེར་ནས་ངས་ནམ་རྒྱུན་བཤད་བཞིན་ཡོད།འདི་དང་འབྲེལ་བའི་སྐད་ཆ་ཞིག་བཤད་ན།སྟོང་སྐོར་དགོན་པའི་སྐུ་གསུང་ཐུགས་རྟེན་རྣམས་ལ་འཛམ་གླིང་གཡས་བཞག་ཟེར་བའི་སྐད་ཆ་བཤད་སྲོལ་ཡོད་པ་རེད།དེ་ཕལ་ཆེར་ཡིན་རྒྱུ་རེད།རྩ་ཆེན་པོ་ཞེ་དྲགས་རེད།དེ་ཡིན་པའི་རྒྱུ་མཚན་གྱིས་ཉིན་རེ་ནས་ཉིན་རེར་ཉེན་ཁ་ཚབས་ཆེན་ཞིག་ཏུ་འགྱུར་བཞིན་ཡང་ཡོད་པ་རེད།